Gull til Fraser-Pryce
Den norske håpet Ezinne Okparaebo (25) røk ut i semifinalen og gikk til angrep på friidrettsforbundet. I VM-finalen på 100 meter for kvinner, fosset Shelly-Ann Fraser-Pryce inn til soleklart gull. Den jamaicanske jenta løp på 10,71 og slo Murielle Ahoure fra Elfenbenskysten (10,93) og regjerende mester Carmelita Jeter (10,94) fra USA. Fraser-Pryce tok også gullet på samme distanse under OL i London i fjor. - Jeg kom hit og gjennomførte mine løpsoppgaver. Jeg har ikke fokusert på noe annet. Alt handlet om gjennomføringen, sa Fraser-Pryce etter løpet. Også under herrenes 100-meter ble det jamaicansk gull, da forhåndsfavoritt Usain Bolt vant greit på 9,77 søndag kveld.På 400-meter for kvinner ble det langt jevnere. Britiske Christine Ohuruogu slo regjerende mester Amantle Montsho fra Botswana med bare fire tusendeler. - Jeg kan knapt tro det. Etter løpet våget jeg ikke å ta av før jeg var sikker på at jeg hadde vunnet. Det var en spesiell opplevelse, men nå er jeg kjempeglad, strålte Ohuruogu. Begge løp inn til 49,41. Og minimalt skilte de to raskeste Ohuruogu fikk til slutt 49,404, mens Montsho løp inn til 49,408 på tidenes jevneste 400-meter. Ohuruogu tok sølv på hjemmebane under London-OL i fjor og ble verdensmester i 2007. Bronsen på 400-meteren gikk til det russiske hjemmehåpet Antonina Krivosjapka (49,78). Fire på rad I kulestøt var det ingen tvil hvor gullet skulle havne. Valerie Adams fra New Zealand leverte de tre lengste støtene i kvinnenes kulestøtfinale. Dermed tok Adams sitt fjerde VM-gull på rad. Adams åpnet med 20,41 i første forsøk, men hevet seg utover i konkurransen. I tredje forsøk støtet hun 20,88, som til slutt ble vinnerlengden. Hun leverte i tillegg stabile 20,46 og 20,76. Tyske Christina Schwanitz tok sølvet med et støt på 20,41, noe som var personlig bestenotering. Bronsen gikk til kinesiske Gong Lijiao, som også tok bronse i London-OL. Hennes bestestøt nådde 19,95.
Jamaicanske Shelly-Ann Fraser-Pryce (26) innfridde og vant 100-meteren i VM soleklart.